CELEX: 62012CN0253
Language: sk
Date: 2012-05-24 00:00:00
Title: Vec C-253/12: Návrh na začatie prejudiciálneho konania, ktorý podal Nejvyšší správní soud (Česká republika) 24. mája 2012 — JS/Česká správa sociálního zabezpečení

8.9.2012   
            
            
               SK
            
            
               Úradný vestník Európskej únie
            
            
               C 273/2
            
         Návrh na začatie prejudiciálneho konania, ktorý podal Nejvyšší správní soud (Česká republika) 24. mája 2012 — JS/Česká správa sociálního zabezpečení
   (Vec C-253/12)
   2012/C 273/02
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Nejvyšší správní soud
   
      Účastníci konania pred vnútroštátnym súdom
   
   
      Žalobca: JS
   
      Žalovaný: Česká správa sociálního zabezpečení
   
      Prejudiciálne otázky
   
   
               1.
            
            
               Vylučuje nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (1) [nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia (2)] zo svojho rozsahu ratione personae občianku Českej republiky, ktorá za okolností, aké sú v prejednávanej veci, podliehala pred 1. januárom 1993 právnym predpisom upravujúcim dôchodkové zabezpečenie zaniknutého štátu (Českej a Slovenskej Federatívnej republiky), tieto doby sa v súlade s článkom 20 Zmluvy uzatvorenej 29. októbra 1992 medzi Českou [republikou] a Slovenskou republikou o sociálnom zabezpečení zapísaným v prílohe III nariadenia Rady (ES) č. 1408/71 (prílohe II nariadenia Európskeho parlamentu a Rady č. 883/2004) považujú za doby nadobudnuté v Slovenskej republike a podľa vnútroštátneho pravidla vytvoreného Ústavným súdom ČR súčasne aj za doby nadobudnuté v Českej republike?
               Pokiaľ je odpoveď na otázku č. 1 záporná:
            
         
               2.
            
            
               Bráni článok 18 Zmluvy o fungovaní Európskej únie v spojení s článkom 4 ods. 2 Zmluvy o Európskej únii a s článkom 3 ods. 1 nariadenia Rady (EHS) č. 1408/71 [prípadne článok 4 nariadenia Európskeho parlamentu a Rady (ES) č. 883/2004] tomu, aby orgány Českej republiky mohli za okolností, aké sú v prejednávanej veci, poskytovať preferenčné zaobchádzanie [vyrovnávací príspevok k dávke v starobe, pokiaľ je výška tejto dávky priznaná podľa článku 20 Zmluvy uzatvorenej 29. októbra 1992 medzi Českou [republikou] a Slovenskou republikou o sociálnom zabezpečení a podľa nariadenia Rady (ES) č. 1408/71 (nariadenia č. 883/2004) nižšia než dávka, ktorá by sa poberala, keby sa starobný dôchodok vypočítal podľa právnych predpisov Českej republiky] iba občanom Českej republiky, pokiaľ k takémuto zaobchádzaniu vedie základné právo na zabezpečenie v starobe vyložené Ústavným súdom ČR špecificky vo vzťahu k dobám dôchodkového zabezpečenia nadobudnutým v zaniknutej ČSFR, a vnímané ako súčasť národnej identity a pokiaľ takéto zaobchádzanie nemôže narušiť právo voľného pohybu pracovníkov ako základné právo Únie, za situácie, keď by poskytnutie obdobného zaobchádzania všetkým ostatným občanom členských štátov EÚ, ktorí tiež nadobudli v zaniknutej ČSFR obdobné doby dôchodkového zabezpečenia, viedlo k významnému ohrozeniu finančnej stability systému dôchodkového poistenia Českej republiky?
               Pokiaľ je odpoveď na otázku č. 2 kladná:
            
         
               3.
            
            
               Bráni právo Európskej únie tomu, aby vnútroštátny súd, ktorý je najvyšším súdom štátu v oblasti správneho súdnictva, proti ktorého rozhodnutiu nie sú prípustné žiadne opravné prostriedky, bol v súlade s vnútroštátnym právom viazaný právnymi posúdeniami podanými Ústavným súdom ČR, pokiaľ sa zdá, že uvedené posúdenia nie sú v súlade s právom Únie, ako ho vyložil Súdny dvor Európskej Únie?
            
         
      (1)  Ú. v. ES L 149, s. 2; Mim. vyd. 05/01, s. 35.
   
      (2)  Ú. v. EÚ L 166, s. 1; Mim. vyd. 05/05, s. 72.